Olerexi finantsjuht Sulev Schasmini sõnul jõuab kütuse hinna tõus kõikide tarbijateni, ka nendeni, kes ise mootorikütust ei osta.    Kütuse hinna tõus muudab ka kaupade transportimise kallimaks, vahendas ERRi uudisteportaal "Aktuaalset kaamerat".    "Kütuse hind on sees igal tootel ja teenusel, mis tarbijani jõuab," selgitas Schasmin. Suuremad kaupluseketid hakkavad hinnasilte  vahetama alles selle nädala lõpus või järgmise nädala alguses.    Augusti alguseni võivad tarbijakaitse loal toidupoodide kassahinnad ja hinnasiltidel olevad hinnad erineda kuni 1,7 protsenti, kuna käibemaksu muudatustest teatati ettevõtjatele väga lühikest aega ette.    Homsest tõusevad paljud hinnad - muu hulgas kerkib nii vee, elektri, gaasi kui ka kütuse ning paljude teiste kaupade ja teenuste hind.    Eesti Päevaleht